Agaav

**Agaav** (*Agave*) on sukulentide perekond aspariliste sugukonnast, agaaviliste alamsugukonnast.

Agaav on saanud nimetuse vanakreeka mütoloogia tegelaskuju Agaue järgi, kes tappis purjuspäi oma poja Pentheuse ja hiljem häbi pärast ka enese. Vanakreekakeelne sõna *agaue* (*Ἀγαύη*) tähendab 'väga kuulus'.

## Süstemaatika
Esimesena kirjeldas agaavi perekonda Carl von Linné. Välise sarnasuse põhjal peetakse agaave sageli kaktustele lähedasteks. Tegelikult pole nad kaktuste sugulased. Agaavid on lähedased liilia ja amarüllise perekonnale. Varem paigutatigi agaavid amarülliliste sugukonda. Perekonda kuulub mitusada liiki.

## Levila ja kasvukoht
Agaavid kasvavad peamiselt Mehhikos, kuid ka Ameerika Ühendriikide lõuna- ja lääneosa ning Lõuna-Ameerika sademetevaestes piirkondades.

## Kirjeldus
Tihedalt asetsevad lihavad sakiliste või ogaliste servadega lehed moodustavad tavaliselt kodariku, kinnitudes lühikesele varrele ja jättes sageli mulje, et lehed kasvavad välja otse maa seest. Suurte agaavide kodariku läbimõõt võib ulatuda mitme meetrini.

Agaav õitseb ainult ühe korra; pärast seda taim sureb. Sellest hoolimata võib taime eluiga ulatuda mitmekümne aastani, sest sageli hakkavad agaavid õitsema alles 10–30-aastaselt. Paljudel agaavidel on tugev kõrge (kuni 10 meetri kõrgune) õisikuvars, mis võib kanda tuhandeid lehterjaid õisi.

Noored taimed kasvavad surnud agaavi juurevõsudest või seemnetest.

Paljude agaaviliikide mahl ärritab nahka ja põhjustab sagedasel kokkupuutel nahaga nahavähki. Kokkupuude agaavimahlaga põhjustab naha punetust ja ville, mis püsivad üks-kaks nädalat. Kipitus võib esineda veel aasta otsa, isegi kui kokkupuutekohas enam midagi näha pole. Kuivanud taimeosi võib seevastu käsitseda paljaste kätega.

Agaaviokka torge võib põhjustada veritsust. Kui torge on sügav, siis võib torkekohas ja sellest kuni 6–7 cm kaugusel nahk veel paar-kolm nädalat sinakas olla.

## Kasutamine

Agaavidel on söödavad õied, lehed, varred ja mahl. Sageli süüakse agaavi marineeritult.

Agaavi õisik võib kasvada kuni 12 m pikkuseks ja 30 cm jämeduseks ning sisaldada kuni 17 000 õit. Õisiku kasvamisel voolab palju mahla mööda taimesooni ülespoole. Maapinna lähedale taimevarresse tehakse sisselõige, mille kaudu kogutakse taimemahla. Seda mahla nimetatakse agaavisiirupiks ehk nektariks ja kasutatakse suhkru asemel magusainena.

Agaavimahlast valmistatakse kanget alkohoolset jooki *[[mezcal]]*it. Üks selle liike on tekiila, mida tehakse ühest kindlast agaaviliigist, tekiila-agaavist (*Agave tequilana*) (seda nimetatakse ka siniseks agaaviks).

Sisaliagaavist (*Agave sisalana*) ja mitmest teisest liigist saadakse sisalit – kiudu, millest valmistatakse köisi ja punutisi.

Agaavid on väga levinud dekoratiivtaimedena haljastuses ja toataimedena. Teadaolevalt toodi agaav Euroopasse 1561. Agaavide populaarsus ilutaimedena sai alguse 19. sajandil. Välitingimustes kasvatatakse neid Vahemere maades ja Musta mere kaldal. Suurte mõõtmete tõttu ei saa kõiki agaave toas kasvatada. Kõige rohkem kasvatatakse ameerika agaavi (*Agave americana*), mis on just Ameerikas levinuim liik.

Agaavimahla on kasutatud muu hulgas seedehäirete ja artriidi leevendamiseks ning diureetikumina.

Agaavilehed sisaldavad steroidide hulka kuuluvaid saponiine, mida kasutatakse hormoonpreparaatide, näiteks kortisooni ja progesterooni sünteesimiseks. Hiinas valmistatakse agaavist rasestumisvastaseid preparaate.

## Liike
* *Agave americana* – ameerika agaav 
* *Agave applanata* – tumeroheline agaav
* *Agave atrovirens* – meskiagaav
* *Agave attenuata* – händagaav
* *Agave cantula* – kantala-agaav
* *Agave ferox* – tugevaogaline agaav
* *Agave filifera* – kiuline agaav
* *Agave fourcroydes* – jukatani agaav 
* *Agave funkiana* – Funki agaav
* *Agave karatto* – antigua agaav
* *Agave karwinskii* – Karwinski agaav
* *Agave lechuguilla* – tampiko agaav
* *Agave macroacantha* – suureastlaline agaav
* *Agave parryi* – Parry agaav
* *Agave sisalana* – sisaliagaav
* *Agave striata* – rullagaav
* *Agave tequilana* – tekiila-agaav
* *Agave victoriae-reginae* – viktooria agaav
* *Agave virginica* – virgiinia agaav
* *[[Agave warelliana]]*
* *Furcraea foetida* – hiigel-sigiagaav (hiigelfurkrea)
* *Furcraea hexapetala* – kuuba sigiagaav (kuuba furkrea)


Agave americana.jpg|*[[Agave americana]]*
Agaveespinho2.jpg|*[[Agave angustifolia]]*
Agave atrovirens01.jpg|*[[Agave atrovirens]]*
Agave attenuata (Barlovento) 02.jpg| *[[Agave attenuata]]*
Agave bovicornuta Top View 2000px.jpg|*[[Agave bovicornuta]]*
Agave bracteosa.jpg|*[[Agave bracteosa]]*
Agave medioxima.jpg|*[[Agave caribaeicola]]*
Agave chiapensis whole.jpg|*[[Agave chiapensis]]*
Agave-chrysantha-20080330.JPG|*[[Agave chrysantha]]*
Agave colorata 1.jpg|*[[Agave colorata]]*
Agave deserti 2.jpg|*[[Agave deserti]]*
Agave desmettiana 2.jpg|*[[Agave desmettiana]]*
Agave filifera 2.jpg|*[[Agave filifera]]*
Agave flexispina 2.jpg|*[[Agave flexispina]]*
Agave funkiana.jpg|*[[Agave funkiana]]*
Agave gentryi 1.jpg| *[[Agave gentryi]]*
Agave guiengola - JBM.jpg|*[[Agave guiengola]]*
Agave guadalajarana 1.jpg|*[[Agave guadalajarana]]*
Agaveespinho1.jpg|*[[Agave horrida]]*
Agave inaequidens ssp barrancensis.jpg|*[[Agave inaequidens]]*
Agave karwinskii 1.jpg|*[[Agave karwinskii]]*
Agave lechuguilla0.jpg|*[[Agave lechuguilla]]*
Agave macroacantha 1.jpg|*[[Agave macroacantha]]*
Agave mckelveyana 1.jpg|*[[Agave mckelveyana]]*
Agave missionum 1.jpg|*[[Agave missionum]]*
Agave murpheyi 02.jpg|*[[Agave murpheyi]]*
Agave polyacantha 2.jpg|*[[Agave obscura]]*
Agave ocahui 2.jpg|*[[Agave ocahui]]*
Agave ornithobroma 1.jpg|*[[Agave ornithobroma]]*
Agave pachycentra 1.jpg|*[[Agave pachycentra]]*
Agave pacifica 1.jpg|*[[Agave pacifica]]*
Agave palmeri.jpg|*[[Agave palmeri]]*
Agave parrasana.jpg|*[[Agave parrasana]]*
Agave parryi.jpg|*[[Agave parryi]]*
Agave parviflora 3.jpg|*[[Agave parviflora]]*
Agave polianthiflora 1.jpg|*[[Agave polianthiflora]]*
Agave.potatorum.kewgardens.london.arp.jpg|*[[Agave potatorum]]*
Agave ferox 3.jpg|*[[Agave salmiana]]* 
Agave sebastiana 1.jpg|*[[Agave sebastiana]]*
Agave shawii 1.jpg|*[[Agave shawii]]*
Agave shrevei ssp shrevei 1.jpg|*[[Agave shrevei]]*
Plantsisal.jpg|*[[Agave sisalana]]*
Agave falcata espadina 2.jpg|*[[Agave striata]]*
Agave stricta.jpg|*[[Agave stricta]]*
Agave tequilana 2.jpg|*[[Agave tequilana]]*
Agave toumeyana var bella 1.jpg|*[[Agave toumeyana]]*
Agave utahensis 16.jpg|*[[Agave utahensis]]*
Agave vilmoriniana 1.jpg|*[[Agave vilmoriniana]]*
Agave wercklei 1.jpg|*[[Agave wercklei]]*
Agave victoriae reginae.jpg|*[[Agave victoriae-reginae]]*
Agave wocomahi 1.jpg|*[[Agave wocomahi]]*
Agave xylonacantha 1.jpg|*[[Agave xylonacantha]]*
Agave arizonica 2.jpg|*[[Agave ×arizonica]]*


## Välislingid